Up-633/02
Natisni
Opravilna št.:
Up-633/02
Datum odločitve:
2. 12. 2003
ECLI:
ECLI:SI:USRS:2003:Up.633.02
Akt:
Ustavna pritožba A. A. zoper sodbo Višjega sodišča v Mariboru št. Kp 643/2001 z dne 14. 8. 2002 v zvezi s sodbo Okrajnega sodišča na Ptuju št. K 89/99 z dne 7. 5. 2001
Izrek:
Ustavna pritožba A. A. zoper sodbo Višjega sodišča v Mariboru št. Kp 643/2001 z dne 14. 8. 2002 v zvezi s sodbo Okrajnega sodišča na Ptuju št. K 89/99 z dne 7. 5. 2001 se zavrže.
Evidenčni stavek:
Ker pritožnik ni izkazal, da bi pred vložitvijo ustavne pritožbe izrabil vsa zakonita pravna sredstva, je bilo treba njegovo ustavno pritožbo zavreči.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
23. 10. 2002
Vrsta odločitve:
sklep
Vrsta rešitve:
zavrženje
Dokument:
US22978
Up-633/02 - 8
17. 12. 2003
SKLEP
Ustavno sodišče je v postopku za preizkus ustavne pritožbe A. A. z Ž. pri Ž. na seji senata dne 2. decembra 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo Višjega sodišča v Mariboru št. Kp 643/2001 z dne 14. 8. 2002 v zvezi s sodbo Okrajnega sodišča na Ptuju št. K 89/99 z dne 7. 5. 2001 se zavrže.
Obrazložitev
1. Z izpodbijano prvostopenjsko sodbo je bil pritožnik spoznan za krivega storitve kaznivega dejanja ogrožanja varnosti po prvem odstavku 145. člena Kazenskega zakonika (Uradni list RS, št. 63/94 in nasl. - KZ). Izrečena mu je bila pogojna obsodba treh mesecev zapora s preizkusno dobo enega leta. Z drugostopenjsko sodbo je bila pritožba kot neutemeljena zavrnjena. Zatrjuje kršitev pravnih jamstev v kazenskem postopku iz 29. člena Ustave. 2. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva.
3. Pritožnik izpodbija posamični akt, zoper katerega glede na veljavno zakonsko ureditev niso bila izčrpana vsa pravna sredstva, kar je po prvem odstavku 51. člena ZUstS pogoj za vložitev ustavne pritožbe. V obravnavani zadevi bi pritožnik zoper sodno odločbo Višjega sodišča v skladu s prvim odstavkom 420. člena Zakona o kazenskem postopku (Uradni list RS, št. 63/94 in nasl. - ZKP) lahko vložil zahtevo za varstvo zakonitosti. Pred izčrpanjem tega pravnega sredstva ustavna pritožba ni dopustna.
4. Ker pritožnik ni izkazal, da bi zoper izpodbijano sodbo vložil izredno pravno sredstvo -zahtevo za varstvo zakonitosti, je bilo treba ustavno pritožbo zavreči.
5. Senat Ustavnega sodišča je sprejel ta sklep na podlagi druge alineje prvega odstavka 55 čl. ZUstS in prve alineje tretjega odstavka 46. člena Poslovnika Ustavnega sodišča Republike Slovenije (Uradni list RS, št. 93/03 in 98/03 popr.) v sestavi: namestnica predsednika senata dr. Mirjam Škrk ter člana dr. Ciril Ribičič in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Namestnica predsednika senata
dr. Mirjam Škrk